न्यायाधीशहरु विश्वम्भरप्रसाद श्रेष्ठ, ईश्वरप्रसाद खतिवडा र सपना प्रधान मल्लको पूर्ण इजलाशले गरेको आदेशमा उल्लेख गरिएको छ, ‘कुनै पनि व्यक्तिको दर्ताको जग्गामा रहेका रुखहरू निजी सम्पत्ति भए तापनि रूखबिरुवा जस्ता जैविक विविधता रहेका वस्तुहरूले सार्वजनिकरूपमा नै पर्यावरणलाई बचाइ राख्न मद्दत दिइरहेको हुन्छ । तसर्थ यस्तो वस्तुको उपभोग, प्रयोग पर्यावरण र जैविक विविधतालाई क्षति नहुने गरी हुनु वाञ्छनीय हुन्छ ।’
